stanford-oval/wikipedia huggingface dataset:
Mies joka ampui Liberty Valancen

| Mies joka ampui Liberty Valancen> The Man Who Shot Liberty Valance |
| --- | --- |

Ohjaaja:  John Ford
Käsikirjoittaja:   James Warner Bellah  Willis Goldbeck 
Perustuu:  Dorothy M. Johnsonin novelliin
Tuottaja:   John Ford  Willis Goldbeck 
Säveltäjä:  Cyril J. Mockridge
Kuvaaja:  William H. Clothier
Leikkaaja:  Otho Lovering
Pukusuunnittelija:  Edith Head
Lavastaja:   Eddie Imazu  Hal Pereira 
Pääosat:   James Stewart  John Wayne  Vera Miles  Lee Marvin 
Valmistustiedot
Valmistusmaa:  Yhdysvallat
Tuotantoyhtiö:   John Ford Productions  Paramount Pictures 
Levittäjä:  Paramount Pictures Netflix
Ensi-ilta:   22. huhtikuuta 1962  Suomi: 14. syyskuuta 1962 
Kesto:  123 min
Alkuperäiskieli:  englanti
Budjetti:  3,2 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Mies joka ampui Liberty Valancen (The Man Who Shot Liberty Valance) on John Fordin ohjaama yhdysvaltalainen lännenelokuvan klassikko vuodelta 1962. Ensi-iltansa aikoihin sitä pidettiin tusinamaisena lännenelokuvana. Sen maine on kuitenkin kasvanut, ja nyt sitä pidetään yhtenä lännenelokuvan suurista klassikoista. Elokuva perustuu Dorothy M. Johnsonin saman nimiseen novelliin.
Elokuvan pääosia näyttelevät James Stewart idästä tulleena lakimiehenä, Lee Marvin lainsuojattomana Liberty Valancena sekä John Wayne, joka esittää lännenelokuvan klassista sankaria, joka tahtomattaan sekaantuu tapahtumien kulkuun.
Elokuvan teemat käsittelevät villin lännen sivistymistä. James Stewartin esittämä lakimies saapuu elokuvan alussa kesyttömään kaupunkiin, jossa lakia pidetään yllä voimalla ja aseilla, mutta elokuvan edetessä alkaa muuttamaan aluetta sanoilla ja lakikirjoilla. Tätä heijastellaan myös John Waynen klassisella lännenhahmolla joka elokuvan alussa kuvataan kaupungin vahvana sankarina, mutta tapahtumien edetessä ja sivistyksen noustessa rapistuukin alkoholisoituneeksi vitsiksi.
Edith Head oli elokuvan puvustuksesta Oscar-ehdokaana, mikä on hyvin harvinaista lännenelokuvalle[lähde? ].
Näyttelijät

| 0 | 1 | 2 |
| --- | --- | --- |
|  John Wayne  | … |  Tom Doniphon   |
|  James Stewart  | … |  Ransom Stoddard   |
|  Vera Miles  | … |  Hallie Stoddard   |
|  Lee Marvin  | … |  Liberty Valance   |
|  Edmond O’Brien  | … |  Dutton Peabody   |
|  Andy Devine  | … |  seriffi Link Appleyard   |
|  Ken Murray   | … |  Doc Willoughby   |
|  John Carradine  | … |  majuri Cassius Starbuckle   |
|  Jeanette Nolan  | … |  Nora Ericson   |
|  John Qualen  | … |  Peter Ericson   |
|  Willis Bouchey  | … |  Jason Tully   |
|  Carleton Young  | … |  Maxwell Scott   |
|  Woody Strode  | … |  Pompey   |
|  Denver Pyle  | … |  Amos Carruthers   |
|  Strother Martin  | … |  Floyd   |
|  Lee Van Cleef  | … |  Reese   |
|  Robert F. Simon  | … |  Handy Strong   |
|  O. Z. Whitehead  | … |  Herbert Carruthers   |
|  Paul Birch  | … |  Mayor Winder   |
|  Joseph Hoover  | … |  Charlie Hasbrouck   |
Aiheesta muualla

Mies joka ampui Liberty Valancen - Man Who Shot Liberty Valance, The. DVD Plaza. Arkistoitu 6.8.2014. Viitattu 30.5.2022.
Mikko Niemi (professori)

| Mikko Niemi> Henkilötiedot |
| --- | --- |
Syntynyt: 1975
Kansalaisuus:  Suomi
Ammatti:  farmakogenetiikan professori
Koulutus ja ura
Tutkinnot:  Helsingin yliopisto
Väitöstyön ohjaaja:  Pertti J. Neuvonen
Instituutti:  Helsingin yliopisto
Palkinnot:  Duodecimin Nuoren tutkijan palkinto (2009) Anders Jahren lääketieteen palkinto (2010) Highly Cited Researchers (mm. 2014–2016, 2021) Orionin tutkimussäätiön palkintoapuraha
Aiheesta muualla
tuhat.helsinki.fi/portal/en/person/moniemi
Mikko Olavi Niemi (s. 1975) on suomalainen lääkäri ja Helsingin yliopiston farmakogenetiikan professori. Vuosien 2014–2016 ja 2021 Highly Cited Researchers -listojen mukaan hän oli yksi maailman viitatuimmista lääkeaineopin ja toksikologian tutkijoista. Hän on saanut rahoitusta tutkimustyölleen muun muassa Euroopan tutkimusneuvostolta.
Hän väitteli vuonna 2001 Helsingin yliopistossa farmakologian ja farmakokinetiikan alaan kuuluvalla englanninkielisellä artikkeliväitöskirjalla Effects of induction and inhibition of cytochrome P-450 enzymes on the pharmacokinetics and pharmacodynamics of oral antidiabetic drugs. Professori Pertti J. Neuvosen ohjauksessa syntynyt väitöskirja tarkasteli diabeteslääkkeiden yhteisvaikutuksia. Joidenkin lääkkeiden todettiin häiritsevän diabeteslääkkeitä pilkkovien entsyymien toimintaa maksassa. Niemi myös havaitsi suuria eroja lääkepitoisuudessa terveiden ihmisten välillä.
Väitöskirjan jälkeisiä jatko-opintoja Niemi teki Kliinisen farmakologian instituutissa Stuttgartissa. Hän havaitsi, että vesiliukoisen pravastatiini-kolesterolilääkeaineen pitoisuudet elimistössä olivat yhteydessä OATP1B1-kuljetusproteiinin geneettiseen vaihteluun. Hän paikansi geenimuutoksen, joka heikensi pravastatiinin pääsyä maksaan ja poistumista elimistöstä. Helsinkiin palattuaan Niemi jatkoi kuljetusproteiinien tutkimista ja osoitti tutkimusryhmänsä kanssa, että kuljetusproteiini oli tarpeen myös rasvaliukoisella simvastatiini-kolesterolilääkeaineella. Perinnöllinen muutos OATP1B1-geenissä vaikutti tämän rasvaliukoisen lääkeaineen liikkumiseen enemmän kuin vesiliukoisen pravastatiinin. Löydös oli erittäin merkittävä, ja johti jatkotutkimuksiin, joiden seurauksena kuljetusproteiinien merkitystä ja ihmisten välisiä eroja pyritään arvioimaan lääkekehityksessä aiempaa kattavammin.
Professori Niemen mukaan lääkkeiden teho tepsii toivotusti vain osalla ja jää alle toivotun tason noin kolmanneksella käyttäjistä. Hän pyrkii tutkimusryhmänsä kanssa kehittämään lähestymistä, jossa potilaan perimästä saatua tietoa voitaisiin hyödyntää kolesterolilääkityksen määräämisessä. Geenitieto voitaisiin ottaa huomioon muun lääkityksen ja sairauksien ohella, jolloin lääkkeiden määräämistä voitaisiin muuttaa yksilöllisemmäksi.
Mikko Niemi on ollut Suomalaisen tiedeakatemian jäsen vuodesta 2014.
Aiheesta muualla

Mikko Niemi Tuhat-tutkimustietokannassa.[vanhentunut linkki] Helsingin yliopisto.
Geenitieto muuttaa lääkitystä. Lääkärilehti 6.9.2012.
Meri-Alpit

| Meri-Alpit> ital. Alpi Marittime; ransk. Alpes Maritimes, saks. Seealpen |
| --- | --- |

Maantiede
 Meri-Alpit ovat tällä kartalla numero 2. Joskus siihen luetaan myös numero 1, Ligurian Alpit, ja 3, Provencen Alpit
Sijainti:   Italia  Ranska  Monaco
Päävuoristo:  Alpit
Korkein kohta
Nimi:  Monte Argentera
Korkeus meren-pinnan tasosta:  3 297 m
Meri-Alpit  (ital. Alpi Marittime; ransk. Alpes Maritimes, saks. Seealpen) on Läntisiin Alppeihin kuuluva vuorijono, joka sijaitsee vuoriston eteläosassa osittain Italiassa, osittain Ranskan  puolella, sekä Monacossa. Vuoristoalue ulottuu Välimeren rannalle asti. Se sijaitsee Colle di Caponan ja Colle della Maddalenan solien välissä.
Laajassa mielessä rajatun Meri-Alppien alueen ulkopuolelle jätetään joskus Ligurian Alpit idässä ja  Provencen Alpit lännessä.
Korkeimpiin huippuihin kuuluvat
Monte Argentera 3 297 m
Cime du Gélas 3 135 m
Monte Matto 3 087 m
Mont Pelat 3 053 m
Corno Stella 3 050 m
Mont Clapier 3 046 m
Mont Ténibre 3 032 m
Aiheesta muualla

Kuvia tai muita tiedostoja aiheesta Meri-Alpit Wikimedia Commonsissa
Peakware
Rockinghamin piirikunta (Pohjois-Carolina)

Rockinghamin piirikunta (engl. Rockingham County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 91 096 vuonna 2020. Piirikunnan hallintokeskus on Wentworthin kunta ja suurin kaupunki on Eden. Piirikunta on perustettu vuonna 1785.
Väestö

Vuonna 2020 Rockinghamin piirikunnan 91 096 asukkaasta valkoisia oli 77,5 %, mustia 19,0 %, aasialaisia 0,7 % ja alkuperäisasukkaita 0,6 %. Vuonna 2019 5,9 % asukkaista puhui kotonaan jotain muuta kieltä kuin englantia ja 3,8 % asukkaista oli syntynyt ulkomailla.
Kuvia piirikunnasta

Rockinghamin piirikunnan oikeustalo.
Aiheesta muualla

Kuvia tai muita tiedostoja aiheesta Rockinghamin piirikunta (Pohjois-Carolina) Wikimedia Commonsissa
Mont-de-Marsan

| Mont-de-Marsan |
| --- | --- |

 vaakuna
 Mont-de-Marsan
 Koordinaatit: 43°53′29″N, 0°29′58″W 
Valtio:  Ranska
Alue:  Akvitania
Departementti:  Landes
Pinta-ala:  
 – Kokonaispinta-ala:  36.88 km²
Korkeus:  23–97 m
Väkiluku (2006):  30 230
 – Väestötiheys:  819.7 as./km²
Postinumero:  40000
Infobox OKVirheellinen NIMI-arvo: 
Mont-de-Marsan (oksitaaniksi Lo Mont) on Landesin departementin pääkaupunki Lounais-Ranskassa. Pierre de Lobaner perusti kaupungin vuonna 1133 rakennuttamalla jokien haaraan linnoituksen. Kaupungissa on 30 230 asukasta (vuonna 2006).
Kaupunkia kutsutaan lempinimellä la Ville aux Trois Rivières, sillä  Mont-de-Marsanin keskustassa Douze- ja Midou-joet yhtyvät Midouze-joeksi, joka on Adourin sivuhaara.
Kaupungissa järjestetään vuosittain Madelainen juhla, Fêtes de la Madeleine.
Aiheesta muualla

Kuvia tai muita tiedostoja aiheesta Mont-de-Marsan Wikimedia Commonsissa
Kaupungin kotisivut (ranskaksi)
Mikael Krogerus

Kaarlo Olavi Mikael Krogerus (s. 9. maaliskuuta 1944 Helsinki) toimi 1. joulukuuta 2007 alkaen huhtikuun 2012 loppuun asti Itä-Suomen hovioikeuden presidenttinä.
Krogeruksen isä oli Pielisensuun seurakunnan kirkkoherra Olavi Krogerus. Krogerus kirjoitti ylioppilaaksi Joensuun lyseosta 1961 ja valmistui oikeustieteen kandidaatiksi 1968 Helsingin yliopistosta. Hän toimi Itä-Suomen hovioikeudessa ensin esittelijänä 1971–1978 ja sittemmin hovioikeudenneuvoksena 1979–1996.
Krogerus nimitettiin korkeimman oikeuden jäseneksi 1. tammikuuta 1997. Hän toimi korkeimman oikeuden oikeusneuvoksena vuoden 2007 marraskuun loppuun asti.
Krogerus on toiminut kirkkohallituksen maallikkojäsenenä 1986–1996 ja varapuheenjohtajana 1996–2000.
Menzelinsk

| Menzelinsk Мензелинск Minzälä |
| --- | --- |
 Maalaismaisemaa Menzelja-joen varrella (Menzelinsk)
 Vaakuna
 fiMinzälä 
 55°43′01″N, 53°04′59″E 
Valtio:  Venäjän federaatio
Tasavalta:  Tatarstan
Perustamisvuosi:  1586
Kaupungiksi:  1781
Maantiede
Kokonaispinta-ala:  7,4 km²
Väkiluku 2021:  16 008 
 menzelinsk.tatarstan.ru/rus/about.htm 
Menzelinsk (ven. Мензели́нск) eli Minzälä (tat. Минзәлә) on kaupunki Ala-Kaman tekojärven rannalla Tatarstanin itäosassa Venäjällä, 292 km Kazanista itään.
Väestö

Menzelinskin kaupunki toimii piirin Menzelinskin keskuksena. Kaupungissa asui 16 476 ja koko piirissä 29 359 henkeä (2010). Vuonna 1989 väestöstä oli venäläisiä 49,3 prosenttia ja tataareja 46,8 prosenttia.
Historia

Menzelinsk perustettiin Menzelja- ja Kamajokien yhtymäkohtaan vuonna 1586. Kaupunginoikeudet se sai vuonna 1781.
Tatarstanin lippu
Mikael Laakso

Mikael Laakso (s. 18. maaliskuuta 1997 [lähde? ]) on suomalainen uimari, voimavalmentaja ja personal trainer.
Uinnissa Laakso voitti noin 15 nuorten SM-mitalia ja aikuisena paras sijoitus on ollut neljäs. Kaudella 2018–2019 hän edustaa seuratasolla Hyvinkään Uimaseuraa
Mont-sous-Vaudrey

| Mont-sous-Vaudrey |
| --- | --- |

 Mont-sous-Vaudrey
 Koordinaatit: 46°58′52″N, 5°36′11″E 
Valtio:  Ranska
Alue:  Burgundi-Franche-Comté
Departementti:  Jura
Arrondissementti:  Dole
Pinta-ala:  
 – Kokonaispinta-ala:  14,9 km²
Väkiluku (2014):  1 245 
 – Väestötiheys:  83 as./km²
Kunnan numero:  39365
 
 Kunnan kotisivut 
Infobox OKVirheellinen NIMI-arvo: 
Mont-sous-Vaudrey on kunta itäisessä Ranskassa Juran departementissa Burgundi-Franche-Comtén alueella.
Kunta on Ranskan presidenttinä vuosina 1879-1887 toimineen Jules Grévyn syntämäpaikka, ja tänne hänet on myös haudattu.
Jules Grévym rintakuva
Aiheesta muualla

Kuvia tai muita tiedostoja aiheesta Mont-sous-Vaudrey Wikimedia Commonsissa
Mikko Heikkilä

Mikko Heikkilä voi tarkoittaa useita henkilöitä:
Mikko K. Heikkilä, muinaistutkija, FT
Mikko Heikkilä, gospelyhtye Terapian bassokitaristi
Mikko Heikkilä, metallimuusikko, vaikuttanut mm. Sinamore ja Kaunis Kuolematon -yhtyeissä
Mikko Heikkilä, urheilutoimittaja
Mikko Heikkilä, ralliautoilun Suomen mestari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Heikkilä”, voi hakea sivunnimihaulla, laajalla sivunnimihaulla tai tekstihaulla.
Milja Sarkola

Milja Sarkola (s. 22. maaliskuuta 1975 Helsinki) on suomalainen teatteriohjaaja ja näytelmäkirjailija. Hänen teoksensa käsittelevät muun muassa perhesuhteita, seksuaalisuutta, julkisuutta ja yksityisyyttä.
Ura ja teokset

Sarkola valmistui ohjaajaksi Teatterikorkeakoulusta vuonna 2006. Hän toimi Teatteri Takomon taiteellisena johtajana yhdessä Pauliina Feodoroffin kanssa vuosina 2008–2012. Hän on ohjannut useita näytelmiä eri näyttämöille sekä suomeksi että ruotsiksi. Hänen ensimmäinen oma näytelmänsä, Perheenjäsen, sai ensi-iltansa Teatteri Takomossa 2011. Sarkola paitsi kirjoitti myös ohjasi teoksen. Perheenjäsen palkittiin Thalia-palkinnolla.
Muita Sarkolan kirjoittamia näytelmiä ovat Kivet suuhun (2006, yhdessä Heini Junkkaalan kanssa), Jotain toista – Henkilökohtaisen halun näyttämö (Q-teatteri 2015) sekä Allt som sägs (Teater Viirus 2016).
Keväällä 2020 ilmestyi Sarkolan esikoisromaani Pääomani. Q-teatterissa esitettiin ilmestymisaikaan myös samannimistä näytelmää. Romaani oli Helsingin Sanomien kirjallisuuspalkintoehdokkaana. Seuraava romaani Psykiatrini ilmestyi 2024.
Teosten teemoista

Sarkolan työstä on sanottu, että hänen kimmokkeensa kirjoittamiseen löytyy ”tarpeesta lausua asioita ääneen, halusta tavoittaa jokin havainto tai kokemus kielen kautta mahdollisimman tarkasti”.
Sarkolan esikoisnäytelmä Perheenjäsen on omakohtainen kuvaus teatteriperheestä, jonka jäsenet omistautuvat työlleen eivätkä tunne toisiaan. Teos käsittelee myös teatterin tekemistä ja liikkuu erilaisilla kerronnan tasoilla: esityksessä valmistetaan esitystä ja puhutaan siitä.
Jotain toista käsittelee seksuaalista halua ja sen tuottamaa puhetta. Sarkola kertoo, että kirjoittaessa aiheeksi tarkentui estyneen ihmisen suhde haluun. Näytelmän pääosassa on homoseksuaalinen nainen, teatteriohjaaja, joka valmistaa esitystä halusta ja tuo näyttämölle omat seksuaaliset kokemuksensa.
Allt som sägs on kasvukertomus, jonka ensimmäinen puolisko kuvaa täydellisyyteen pyrkivän tytön lapsuutta ja teini-ikää, toinen aikuisen naisen itsereflektointia. Esitys käsittelee muun muassa yksinäisyyttä ja paljastumisen ja torjutuksi tulemisen pelkoa.
Perhe

Milja Sarkolan isä on näyttelijä ja teatterinjohtaja Asko Sarkola ja äidinisä kirjailija Olof Enckell. Hänen veljensä on näyttelijä Sampo Sarkola ja puolisonsa teatteritieteen maisteri Pauliina Feodoroff.
Menídi

| Menídi Μενίδι |
| --- | --- |
 Kunnallisyksikön sijainti
 Menídi
 Koordinaatit: 39°2′33″N, 21°7′6″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Amfilochía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  380403
Väkiluku (2011):  2 032
 – Kylä­yhdys­kunta:  1 333
 – Kylä:  852
Aikavyöhyke:  UTC+2
 – Kesäaika:  UTC+3
Postinumero:  300 16
Suuntanumero(t):  26810
Rekisterikilpi:  AI_
Infobox OKVirheellinen NIMI-arvo: 
Menídi (kreik. Μενίδι) on Kreikan kylä sekä samanniminen Amfilochían kunnan kunnallisyksikkö (Δημοτική Ενότητα Μενιδίου, Dimotikí Enótita Menidíou) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 032 ja varsinaisen Menídin kylän väkiluku 852 (vuonna 2011).
Menídin kylä sijaitsee Amvrakikóslahden rannalla linnuntietä noin 18 kilometriä kaakkoon Ártan kaupungista. Menídin kunnallisyksikkö käsittää Amfilochían kunnan luoteisosan. Menídi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfilochían kuntaan yhdessä Ínachoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Menídin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Floriáda | Chrysopigí | 231 |
| Floriáda | Chrysorráchi | 79 |
| Floriáda | Elaiófyto | 47 |
| Floriáda | Floriáda | 127 |
| Floriáda | Kastriótissa | 62 |
| Floriáda | Katharovoúni | 64 |
| Floriáda | Palaiá Floriáda | 70 |
| Floriáda | Palaiókastro | 19 |
| Menídi | Elaiochóri | 25 |
| Menídi | Katsoúli | 26 |
| Menídi | Lagkáda | 59 |
| Menídi | Menídi | 852 |
| Menídi | Sykoúla | 189 |
| Menídi | Theriakísi | 182 |
Yhteensä: 2 032
Aiheesta muualla

Kuvia tai muita tiedostoja aiheesta Menídi Wikimedia Commonsissa
Mohamed Kanno

Mohamed Kanno (s. 22. syyskuuta 1994 al-Khobar) on saudiarabialainen jalkapalloilija, pelipaikaltaan keskikenttäpelaaja. Hän on pituudeltaan 192-senttimetrinen. Hän edustaa kotimaansa pääsarjassa al-Hilalia. Hän on voittanut maansa mestaruuden vuosina 2018, 2020, 2021 ja 2022 sekä AFC:n mestarien liigan mestaruuden vuosina 2019 ja 2021. Kesään 2017 saakka hän edusti al-Ettifaqia.
Saudi-Arabian maajoukkueessa Kanno pelasi ensimmäisen kerran joulukuussa 2017. Hän on pelannut ennen vuoden 2022 MM-kilpailuja 37 maaottelua ja tehnyt niissä yhden maalin, toukokuussa 2018 Kreikkaa vastaan. MM-kilpailuissa 2018 hän tuli toisessa alkulohko-ottelussa Uruguayta vastaan vaihdosta kentälle 75. minuutilla.
Mont-Saint-Guibert

| Mont-Saint-Guibert Mont-Sint-Gubiet |
| --- | --- |
 vaakuna
 Mont-Saint-Guibertin sijainti Vallonian Brabantin läänissä.
 Koordinaatit: 50.633333°N, 4.616667°E 
Valtio:  Belgia
Provinssi:  Vallonian Brabant
Arrondissement:  Nivelles
Hallinto:  
 – Asutustyyppi:  Kunta
 – Pormestari:  Jean-François Breuer
Pinta-ala:  
 – Kokonaispinta-ala:  18.63 km²
Väkiluku (1.1.2007):  3 535
 – Väestötiheys:  351 as./km²
Aikavyöhyke:  UTC+1
 – Kesäaika:  UTC+2
Postinumero:  1435
 
 www.mont-saint-guibert.be 
Infobox OKVirheellinen NIMI-arvo: 
Mont-Saint-Guibert (valloniksi Mont-Sint-Gubiet) on kunta Belgiassa, Vallonian Brabantin provinssissa. 1. tammikuuta 2007 Mont-Saint-Guibertissa oli 6 535 asukasta. Kunnan pinta-ala on 18,63 neliökilometriä ja asukastiheys on 351 asukasta/km². Kunnan pormestarina toimii Jean-François Breuer.
Aiheesta muualla

Kuvia tai muita tiedostoja aiheesta Mont-Saint-Guibert Wikimedia Commonsissa
Kunnan kotisivut (ranskaksi)
Vallonian Brabantin provinssin kunnat
Mont-Saint-Guibertin kunnantalo
Mohamed Kamarainba Mansaray

Mohamed Kamarainba Mansaray (s. Port Loko, Sierra Leone) on sierraleonelainen poliitikko, psykologi sekä Alliance Democratic Movement -puolueen tämänhetkinen puheenjohtaja. Hän perusti kyseisen vasemmistolaisen populismipuolueen itse maan kahden suurimman poliittisen puolueen, hallitsevan All People’s Congressin sekä ensisijaisen oppositiopuolueen Sierra Leonen kansanpuolueen, vastapuoleksi.
Mikko Sumusalo

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. maaliskuuta 1990 (ikä 34)
Syntymäpaikka: Porvoo, Suomi
Pelipaikka: vasen laitapuolustaja
Pituus: 176 cm
Paino: 71 kg
Seura
Seura: KTP
Pelinumero: 21
Junioriseurat
1997–1999: Futura
2000–2009: HJK
Seurat
| Vuodet | Seura | O | (M) |
| 2007–2010 | Klubi 04 | 51 | (6) |
| 2009–2013 | HJK | 80 | (3) |
| 2014–2016 | RB Leipzig | 2 | (0) |
| 2015 | → Hansa Rostock (laina) | 14 | (0) |
| 2015–2016 | → RB Leipzig II | 6 | (0) |
| 2016–2017 | Rot-Weiß Erfurt | 21 | (0) |
| 2018–2019 | HJK | 7 | (0) |
| 2019–2020 | Honka | 22 | (3) |
| 2020–2024 | IFK Mariehamn | 78 | (4) |
| 2024– | KTP | 0 | (0) |
| Yhteensä | Yhteensä | 281 | (16) |
Maajoukkue
| 2004–2005 | Suomi U15 | 6 | (1) |
| 2005–2006 | Suomi U16 | 18 | (0) |
| 2006–2007 | Suomi U17 | 6 | (0) |
| 2007–2008 | Suomi U18 | 19 | (1) |
| 2009 | Suomi U19 | 6 | (0) |
| 2009–2012 | Suomi U21 | 21 | (1) |
| 2012–2019 | Suomi | 6 | (1) |
 Seurajoukkueuran tilastot kattavat vain kansalliset sarjat, päivitetty 15. helmikuuta 2024.  Maajoukkueuran tilastot päivitetty 15. helmikuuta 2024.
Mikko Sumusalo (s. 12. maaliskuuta 1990 Porvoo) on suomalainen jalkapalloilija. Hän on pelipaikaltaan laitapuolustaja. Hän edustaa Ykkösliigan KTP:ta.
Sumusalo aloitti uransa FC Futurassa, josta hän siirtyi 9-vuotiaana HJK:iin. Hän pelasi aluksi seuran juniorijoukkueissa ja myöhemmin reservijoukkue Klubi 04:ssä. Edustusjoukkueeseen Sumusalo pääsi ensimmäisen kerran kaudella 2009. Kaudella 2010 hän pelasi jo 14 liigaottelua.
Saavutukset

Suomen mestaruus (6): 2009, 2010, 2011, 2012, 2013, 2018
Suomen Cup (1): 2011
Mikonkorpi

Kaupungin kartta, jossa Mikonkorpi korostettuna.
Hirvikatua. Kadun vasemman puolen talot kuuluvat kortteliin 1713.
Mikonkorpi on Järvenpään 17. kaupunginosa, joka sijaitsee kaupungin itärajalla. Se rajoittuu idässä Sipooseen, etelässä Tuusulaan. Mikonkorven kautta kulkee 1950-luvulla rakennettu Lahdentie, joka alun perin oli valtatie mutta nykyisin seututie 140. Myöhemmin rakennettu moottoritie, Lahdenväylä, joka on osa valtatietä 4, on Mikonkorven länsirajana Satumetsän ja Satukallion kaupunginosia vastaan.  Myös Keravanjoki kulkee Mikonkorven kautta lähellä Sipoon rajaa.
Historia

Mikonkorven alueen länsiosaan Sotakylään rakennettiin kaikkiaan 11 taloa 1940-luvun alussa sotainvalideille ruotsalaisin lahjoitusvaroin. Rakennukset sijoittuvat vapaasti rinnemaastoon. Myöhemmin alueelle on rakennettu piharakennuksia, laajennusosia sekä uusia asuinrakennuksia. Alueen perusluonne on kuitenkin säilynyt alueella Tokkakujan ja Hirvikadun välissä korttelissa 1713. Sotakylän omakotialue on maakunnallisesti arvokas kulttuuriympäristö.
Miljardin dollarin aivot

| Miljardin dollarin aivot> Billion Dollar Brain |
| --- | --- |

Ohjaaja:  Ken Russell
Käsikirjoittaja:  John McGrath
Perustuu:  Len Deightonin romaaniin Miljardin dollarin aivot
Tuottaja:  Harry Saltzman
Säveltäjä:  Richard Rodney Bennett
Kuvaaja:  Billy Williams
Leikkaaja:  Alan Osbiston
Pääosat:   Michael Caine  Karl Malden  Ed Begley  Oskar Homolka  Françoise Dorléac 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Lowndes Productions
Levittäjä:  United Artists Netflix
Ensi-ilta:   Yhdistynyt kuningaskunta 24. marraskuuta 1967  Suomi 23. elokuuta 1968 
Kesto:  111 min
Alkuperäiskieli:  englanti
Edeltäjä:  Hautajaiset Berliinissä (1966)
Seuraaja:  Bullet to Beijing (1995)
Aiheesta muualla
IMDb 
Elonet
AllMovie
Infobox OKNimi-testi OK: 
Tuottaja André de Toth, ohjaaja Ken Russell ja näyttelijä Michael Caine Helsingin Sofiankadulla kuvausten aikaan helmikuussa 1967.
Miljardin dollarin aivot on vuonna 1967 valmistunut brittiläinen vakoiluelokuva. Ken Russellin ohjaus perustuu Len Deightonin samannimiseen romaaniin vuodelta 1966. Pääosassa Michael Caine esittää salaista agenttia Harry Palmeria. Elokuvan nimen ”aivoilla” tarkoitetaan kehittynyttä tietokonetta, jota neuvostovastainen järjestö käyttää maailmanlaajuisen vakoojaverkostonsa pyörittämiseen.
Elokuva on kuvattu pääasiassa Suomessa talvisena aikana.
Näyttelijät

| 0 | 1 | 2 |
| --- | --- | --- |
|  Michael Caine  | … |  Harry Palmer   |
|  Karl Malden  | … |  Leo Newbegin   |
|  Françoise Dorléac  | … |  Anja   |
|  Ed Begley  | … |  kenraali Midwinter   |
|  Oskar Homolka  | … |  eversti Stok   |
|  Guy Doleman  | … |  eversti Ross   |
|  Vladek Sheybal  | … |  tohtori Eiwort   |
Aivan pienissä sivurooleissa nähdään myös muun muassa Donald Sutherland, Susan George ja Pirkko Mannola.
Tuotanto

Pääosin Helsingissä kuvattuun elokuvaan kuului muun muassa suomalaisavustajilla täytetyssä Helsingin jäähallissa kuvattu jääkiekko-ottelukohtaus. Muita kuvauspaikkoja olivat Sofiankatu, hotelli Marski, Tarvaspää, Suomenlinnan lautta ja Helsingin päärautatieasema. Porvoo esittää elokuvassa Latviaa, ja elokuvalle nimen antava salainen tietokonekeskus on tarinassa sijoitettu Turun linnaan. Helsingin Sanomat ja muut suomalaislehdet tekivät filmitähtivieraista monia juttuja.